b'\n_START_ARTICLE_\nHajan\n_START_SECTION_\nHajanov polo\xc5\xbeaj v hi\xc5\xa1ki dinastiji\n_START_PARAGRAPH_\nHajan je  v delih Jo\xc5\xbeefa Flavija istoveten z Ianasom. Flavijevo poznavanje hi\xc5\xa1kih faraonov izhaja iz Manetove Zgodovine Egipta. V razpravah o dol\xc5\xbeini vladanja faraonov, ki so vladali za Salitisom, ga Flavij ume\xc5\xa1\xc4\x8da za Apofisa. To je u\xc4\x8denjake 18. stoletja privedlo do tega,  da so Hajana umestili za Apofisom na konec hi\xc5\xa1ke dinastije.  _NEWLINE_Publij Kornelij Scipion Afri\xc5\xa1ki ga v svoji razli\xc4\x8dici Manetovih Povzetkov pod imenom  Staan ume\xc5\xa1\xc4\x8da za kralja Pa\xc4\x8dnanuja, morda Jakubherja, zadnjega iz \xc5\xa0tirinajste egip\xc4\x8danske dinastije. Hajanov skarabej je stilisti\xc4\x8dno podoben  Jakubherjevemu,  kar bi lahko Hajana umestilo na za\xc4\x8detek in ne na konec hi\xc5\xa1ke dinastije. To ka\xc5\xbee, da je bil Hajan eden od zgodej\xc5\xa1ih vladarjev Petnajste dinastije. _NEWLINE_Njegov zgodnji polo\xc5\xbeaj v Petnajsti dinastiji bi morda lahko potrdile nove arheolo\xc5\xa1ke najdbe v Edfuju, kjer so odkrili odtise Hajanovega pe\xc4\x8datnika, tesno povezane z odtisi pe\xc4\x8datnika faraona Sobekhotepa IV. iz Trinajste dinastije, kar ka\xc5\xbee, da sta oba faraona vladala morda  v pribli\xc5\xbeno istem \xc4\x8dasu. _NEWLINE_Manfred Bietak je ugotovil, da so bili na  steli iz Avarisa  Hajanovo ime  in prestolno ime in zdaj izgubljeno posvetilo, domnevno bogu Setu, za\xc5\xa1\xc4\x8ditniku Avarisa, v katerem je omenjen najstarej\xc5\xa1i Hajanov sin Janasi. Danski egiptolog Kim Ryholt, ki je objavil obse\xc5\xbeen katalog spomenikov vseh faraonov iz Drugega vmesnega obdobja, poudarja, da povezava Hajana  in njegovega sina Janasija ka\xc5\xbee, da je bil Janasi izbran za Hajanovega naslednika.\n_START_SECTION_\nIzvor Hajanovega imena\n_START_PARAGRAPH_\nRyholt ugotavlja, da je ime Hajan na splo\xc5\xa1no interpretirano kot amoritsko ime Hajanu, ki se bere  h-ya-a-n. Egip\xc4\x8danska oblika imena je odli\xc4\x8dna in po vsej verjetnost pravilna. Hajanovo ime ni izvirno, saj se je uporabljalo \xc5\xbee ve\xc4\x8d stoletij pred Petnajsto dinastijo in je omenjeno tudi v seznamih asirskih kraljev.'